MAKRO จับมือ “พาณิชย์” จัดงาน “วันโชห่วยไทย สู้ภัยเศรษฐกิจ” จ.ขอนแก่น
MAKRO จับมือ “กระทรวงพาณิชย์” จัดงาน “แม็คโคร วันโชห่วยไทย สู้ภัยเศรษฐกิจ” จ.ขอนแข่น มุ่งเดินหน้าพันธกิจเคียงข้างร้านค้าปลีกทั่วไทย
MAKRO จับมือ “กระทรวงพาณิชย์” จัดงาน “แม็คโคร วันโชห่วยไทย สู้ภัยเศรษฐกิจ” จ.ขอนแข่น มุ่งเดินหน้าพันธกิจเคียงข้างร้านค้าปลีกทั่วไทย
29 ส.ค. 2565

นายสรวิทย์ จิตรธรรม ผู้จัดการเขต 4 ตัวแทนจาก บริษัท สยามแม็คโคร จำกัด (มหาชน) หรือ MAKRO ในฐานะประธานการจัดงานกิจกรรม ‘วันโชห่วยไทย’ ให้การต้อนรับ นายชาญยุทธ วันดี พาณิชย์จังหวัดขอนแก่น ที่ให้เกียรติเดินทางเป็นประธานเปิดงาน “แม็คโคร วันโชห่วยไทย สู้ภัยเศรษฐกิจ” ณ แม็คโคร สาขาขอนแก่น โดย MAKRO ยังคงเดินหน้าสานต่อพันธกิจเคียงข้างผู้ประกอบการค้าปลีกขนาดเล็กอย่างต่อเนื่อง โดยเฉพาะภูมิภาคอีสานพื้นที่ซึ่งมีร้านค้าชุมชน ร้านชำ ร้านโชห่วย มากที่สุด
สำหรับกิจกรรมดังกล่าว จัดขึ้นเพื่อเสริมศักยภาพให้ผู้ประกอบการโชห่วยให้พร้อมแข่งขันได้ ในยุคสมัยที่มีการเปลี่ยนแปลงเกิดขึ้นรอบด้าน งานนี้ไม่เพียงมี “พันธมิตรทางการค้า” ผนึกกำลังมาร่วมด้วยช่วยกันขนทัพสินค้ามากมายที่ตอบโจทย์ร้านโชห่วยมาจัดรายการสุดพิเศษ ลดกระหน่ำสะท้านเมือง เพิ่มกำไร เพิ่มรายได้
นอกจากนี้ ยังมีการนำเทคนิคความรู้ดีๆ มาแบ่งปันให้เจ้าของธุรกิจเล็กๆ ในชุมชนได้ใช้ปรับปรุงร้านค้าสู่การเป็นสมาร์ทโชห่วย อยู่รอด อยู่รุ่งได้ในทุกสถานการณ์ พร้อมแนะนำการใช้เทคโนโลยีเข้ามาเป็นตัวช่วยในการลดต้นทุน สร้างรายได้ จากผู้เชี่ยวชาญของ “ศูนย์แม็คโครมิตรแท้โชห่วย” ที่รู้ลึกรู้จริง รวมถึงจัดช่วงเวลาคืนกำไรกับสินค้านาทีทองวันละ 2 รอบ อีกทั้งยังมีศิลปินชื่อดังหมุนเวียนมาสร้างสีสันทุกวันตลอดการจัดงาน  ระหว่างวันที่ 24-28 ส.ค. 65 ณ แม็คโคร สาขาขอนแก่น
ทั้งนี้ งาน “แม็คโคร วันโชห่วยไทย สู้ภัยเศรษฐกิจ” มีกำหนดจัดงานในหลายภูมิภาคทั่วประเทศ เริ่มตั้งแต่วันที่ 24-28 ส.ค. 65 ณ แม็คโคร สาขาขอนแก่น, วันที่ 21-25 ก.ย. 65 ณ แม็คโคร สาขานครราชสีมา, วันที่ 5-9 ต.ค. ณ แม็คโคร เชียงใหม่ และ วันที่ 2-6 พ.ย. ณ แม็คโคร แจ้งวัฒนะ